IZVEDBENA UREDBA KOMISIJE (EU) 2021/685

z dne 22. aprila 2021

o popravku poljske jezikovne različice Uredbe (EU) št. 1321/2014 o stalni plovnosti zrakoplovov in letalskih izdelkov, delov in naprav ter o potrjevanju organizacij in osebja, ki se ukvarjajo s temi nalogami

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2018/1139 Evropskega parlamenta in Sveta z dne 4. julija 2018 o skupnih pravilih na področju civilnega letalstva in ustanovitvi Agencije Evropske unije za varnost v letalstvu ter spremembi uredb (ES) št. 2111/2005, (ES) št. 1008/2008, (EU) št. 996/2010, (EU) št. 376/2014 ter direktiv 2014/30/EU in 2014/53/EU Evropskega parlamenta in Sveta ter razveljavitvi uredb (ES) št. 552/2004 in (ES) št. 216/2008 Evropskega parlamenta in Sveta ter Uredbe Sveta (EGS) št. 3922/91 (1) in zlasti člena 17(1) Uredbe,

ob upoštevanju naslednjega:

(1) Poljska jezikovna različica Uredbe Komisije (EU) št. 1321/2014 (2) vsebuje napako v točki M.A.201(a)(1) Priloge I in točki ML.A.201(a)(1) Priloge Vb glede obsega zahtev, ki jih je treba izpolniti pred vsakim letom; napako v točki M.A.201(a)(3) Priloge I, uvodnem stavku točke M.A.901 Priloge I, točki ML.A.201(a)(3) Priloge Vb in uvodnem stavku točke ML.A.901 Priloge Vb glede spričevala o plovnosti; napako v točki M.A.302(e) Priloge I glede intervalov, ki se stopnjujejo, ki jih lahko predlaga lastnik ali organizacija za vodenje stalne plovnosti zrakoplova; napako v točki M.A.402(e) Priloge I in točki ML.A.402(b)(5) Priloge Vb glede omejitev, v okviru katerih se opravlja vzdrževanje; napako v točki M.A.901(f) Priloge I glede obsega možnosti za podaljšanje veljavnosti potrdila o pregledu plovnosti; napake v obrazcih EASA 15a, EASA 15b in EASA 15c v Dodatku III k Prilogi I in Dodatku IV k Prilogi Vb glede datuma, na katerega se nanaša certificiranje; in napako v drugem stavku točke 145.A.55(c) Priloge II glede obsega obveznosti vzdrževalne organizacije, da obdrži izvod evidenc.

(2) Poleg tega poljska jezikovna različica Uredbe (EU) št. 1321/2014 vsebuje napake v točki M.A.201(b) Priloge I, drugi alinei točke 3 Dodatka I k Prilogi I, točki ML.1(c)(3)(ii) Priloge Vb, točki ML.A.201(b) Priloge Vb, točki (c)(2) Dodatka I k Prilogi Vb in točki CAO.1(2)(ii) Priloge Vd glede sklicev na najem zrakoplova in najemnika zrakoplova.

(3) Poljsko jezikovno različico Uredbe (EU) št. 1321/2014 bi bilo zato treba ustrezno popraviti. Druge jezikovne različice teh napak ne vsebujejo.

(4) Ukrepi iz te uredbe so v skladu z mnenjem odbora iz člena 127(1) Uredbe (EU) 2018/1139 –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 22. aprila 2021 Za Komisijo predsednica Ursula VON DER LEYEN

(1) UL L 212, 22.8.2018, str. 1.

(2) Uredba Komisije (EU) št. 1321/2014 z dne 26. novembra 2014 o stalni plovnosti zrakoplovov in letalskih izdelkov, delov in naprav ter o potrjevanju organizacij in osebja, ki se ukvarjajo s temi nalogami (UL L 362, 17.12.2014, str. 1).